pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คณะศิลปินญี่ปุ่นและเยาวชนไทยเข้าเยี่ยมคารวะนายกรัฐมนตรี
วันพฤหัสบดีที่ 13 กันยายน 2561
คณะศิลปินญี่ปุ่นและเยาวชนไทยเข้าเยี่ยมคารวะนายกรัฐมนตรี
คณะศิลปินญี่ปุ่นและเยาวชนไทยเข้าเยี่ยมคารวะนายกรัฐมนตรี
วันนี้ (13 กันยายน 2561) เวลา 09.00 น. นายกอบศักดิ์ ภูตระกูล รัฐมนตรีประจําสํานักนายกรัฐมนตรี นําคณะศิลปินญี่ปุ่นและเยาวชนไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี กล่าวสรุปสาระสําคัญการหารือ ดังนี้
นายกรัฐมนตรีกล่าวต้อนรับคณะศิลปินหญิงญี่ปุ่นวง AKB48 และเยาวชนไทยแฟนคลับของวง AKB48 จากโรงเรียนวัดราชบพิธ จํานวน 15 คน พร้อมกล่าวว่าไทย และญี่ปุ่นมีความสันพันธ์อันดีระหว่างกันมาอย่างยาวนาน และทราบว่าวง AKB48 เป็นกลุ่มศิลปินเยาวชนหญิงของญี่ปุ่นที่มีชื่อเสียง มีแฟนคลับเป็นเยาวชนไทยจํานวนมาก และได้สร้างแรงบันดาลใจให้เยาวชนไทย และกลายเป็นวงต้นแบบของวง BNK48 ในไทย จึงถือว่า AKB48 เป็นส่วนสําคัญในการส่งเสริมการ เชื่อมโยง และแลกเปลี่ยนวัฒนธรรมระหว่างไทยกับญี่ปุ่น ทําให้เยาวชนของทั้งสองประเทศมีวัฒนธรรมร่วมกัน มีความใกล้ชิดกัน เป็นการพัฒนาความสัมพันธ์ระดับประชาชนให้แน่นแฟ้นยิ่งขึ้น และหวังว่า วง AKB48 จะช่วยประชาสัมพันธ์การท่องเที่ยวไทยให้แฟนคลับชาวญี่ปุ่นและแฟนคลับในภูมิภาคอาเซียน รวมทั้งระหว่างการมาร่วมแสดงเทศกาลดนตรีมายา (MAYA Music Festival) ที่จะจัดขึ้นในประเทศไทย ระหว่างวันที่ 8 - 9 ธันวาคม 2561 ด้วย
นายกรัฐมนตรียังกล่าวถึงการพบปะกับนายกรัฐมนตรีญี่ปุ่นหลายครั้งที่ผ่านมาว่า ทั้งสองฝ่ายมีความเห็นร่วมกันว่า การจะพัฒนาประเทศต้องอาศัยกําลังสําคัญจากคนรุ่นใหม่ ที่จะต้องเป็นคนดี มีจริยธรรม และเป็นกลไกผลักดันสันติสุขของโลก ปัจจุบันนักลงทุนชาวไทยและญี่ปุ่นได้มีการแลกเปลี่ยนการลงทุนระหว่างกันจํานวนมาก โดยนักลงทุนญี่ปุ่นได้มาลงทุนในโครงการสําคัญของไทย อาทิ โครงการลงทุนโครงสร้างพื้นฐาน และโครงการพัฒนาระเบียงเศรษฐกิจพิเศษภาคตะวันออก (EEC) ซึ่งต้องขอบคุณญี่ปุ่นที่เห็นศักยภาพ และสนใจเข้ามาลงทุนในไทย นายกรัฐมนตรีได้ใช้โอกาสนี้ แสดงความเสียใจต่อเหตุการณ์ภัยพิบัติที่เกิดขึ้นในญี่ปุ่นที่ผ่านมา ซึ่งรัฐบาลได้ส่งสารแสดงความเสียใจไปตามช่องทางทางการทูตด้วยแล้ว
ทั้งนี้ นายกรัฐมนตรียังได้สนทนากับศิลปินวง AKB48 อย่างเป็นกันเอง โดยศิลปินญี่ปุ่นได้แสดงความประทับใจและกล่าวขอบคุณนายกรัฐมนตรีที่ให้โอกาสเข้าเยี่ยมคารวะ ในบรรยากาศที่อบอุ่นและเป็นกันเอง โดยกลุ่มศิลปินเยาวชนหญิงของญี่ปุ่นจากวง AKB48 ได้แนะนําตัว ประกอบด้วย นางสาวอาซาอิ นานามิ นางสาวซาซากิ ยูคาริ นางสาวอิวาตาเตะ ซาโฮะ นางสาวโมกิ ชิโนบุ นางสาวนากานิชิ จิโยริ และเด็กหญิง ชิบะ เอรี่ โดยได้แสดงความสามารถด้านการขับร้อง พร้อมให้กําลังใจนายกรัฐมนตรี ด้วย ทั้งนี้ นายกรัฐมนตรียังได้เปิดโอกาสให้เยาวชนไทยแฟนคลับของวง AKB48 จากโรงเรียนวัดราชบพิธ ได้พูดคุยถามคําถามศิลปินอย่างเป็นกันเองด้วย
อนึ่ง หลังการเสร็จสิ้นการหารือ พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรียังได้นําคณะศิลปินญี่ปุ่นเยี่ยมชมทําเนียบรัฐบาลและสถาปัตยกรรมโดยรอบ
รัฐบาลไทย-ข่าวทำเนียบรัฐบาล-   รัฐบาลคลายล็อก กัญชา และ กระท่อม ให้ใช้ประโยชน์ทางการแพทย์
วันอังคารที่ 20 พฤศจิกายน 2561
รัฐบาลคลายล็อก กัญชา และ กระท่อม ให้ใช้ประโยชน์ทางการแพทย์
รัฐบาลเห็นชอบเพิ่มเติมบทบัญญัติในร่าง พ.ร.บ.ยาเสพติดให้โทษ โดยให้ใช้ยาเสพติดประเภท 5 คือ กัญชาและพืชกระท่อม เพื่อการรักษาโรคหรือเพื่อการศึกษาวิจัย ผลิต นําเข้า ส่งออก
จันทร์ที่ 19 พ.ย.61
รัฐบาลคลายล็อก กัญชา และ กระท่อม ให้ใช้ประโยชน์ทางการแพทย์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบเพิ่มเติมบทบัญญัติในร่าง พ.ร.บ.ยาเสพติดให้โทษ โดยให้ใช้ยาเสพติดประเภท 5 คือ กัญชาและพืชกระท่อม เพื่อการรักษาโรคหรือเพื่อการศึกษาวิจัย ผลิต นําเข้า ส่งออก ในกรณีจําเป็นเพื่อประโยชน์ของทางราชการ และมีครอบครองตามที่จําเป็นเพื่อใช้รักษาโรคเฉพาะตัว การปฐมพยาบาล หรือเหตุฉุกเฉินในยานพาหนะที่ใช้ขนส่งระหว่างประเทศ รวมทั้งกําหนดพื้นที่ทดลองปลูก ผลิต และทดสอบยาตามหลักเกณฑ์ที่เหมาะสม เช่นเดียวกับอีกหลายประเทศที่ใช้กัญชาเพื่อประโยชน์ทางการแพทย์แล้ว ทั้งนี้ เพื่อช่วยลดค่ารักษาพยาบาลของประชาชน ลดอัตราการเสียชีวิตของผู้ป่วย ประหยัดงบประมาณนําเข้ายาจากต่างประเทศ และช่วยสร้างรายได้ให้แก่ประเทศอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนรม. พล.อ.อ.ประจินฯ เป็นประธานการประชุมคณะกรรมการ แก้ไขปัญหาผลกระทบจาก โครงการฝายราษีไศล ครั้งที่ 2/2561
วันพฤหัสบดีที่ 13 กันยายน 2561
รองนรม. พล.อ.อ.ประจินฯ เป็นประธานการประชุมคณะกรรมการ แก้ไขปัญหาผลกระทบจาก โครงการฝายราษีไศล ครั้งที่ 2/2561
ที่ประชุมได้รับทราบรายงานผลการดําเนินงานของการแก้ไขปัญหาของคณะอนุกรรมการแก้ไขปัญหาผลกระทบจากโครงการฝายราษีไศลของจังหวัดศรีสะเกษ
จังหวัดร้อยเอ็ด และจังหวัดสุรินทร์ ซึ่งประสบผลสําเร็จเป็นอย่างดี
วันนี้ (13 ก.ย. 61) เวลา 10.30 น. ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล ครั้งที่ 2/2561 ซึ่งสรุปสาระสําคัญของการประชุมฯ ดังนี้
ที่ประชุมได้รับทราบรายงานผลการดําเนินงานของการแก้ไขปัญหาของคณะอนุกรรมการแก้ไขปัญหาผลกระทบจากโครงการฝายราษีไศลของจังหวัดศรีสะเกษ จังหวัดร้อยเอ็ด และจังหวัดสุรินทร์ ซึ่งประสบผลสําเร็จเป็นอย่างดี ทั้งนี้ เป็นที่พึงพอใจและยอมรับได้ของประชาชาทั้ง 3 จังหวัดดังกล่าวที่มีส่วนเกี่ยวข้องแล้ว
นอกจากนี้ ที่ประชุมพิจารณาและมีมติเห็นชอบในหลักการโครงการชลประทานเกษตรทฤษฎีใหม่ประยุกต์เพื่อพัฒนาอาชีพในเขตพื้นที่โครงการฝายราษีไศล จังหวัดศรีสะเกษ ระยะที่ 1 และเขื่อนหัวนา จังหวัดศรีสะเกษ รวมทั้งสิ้น จํานวน 500 ไร่ ซึ่งจะส่งผลให้ประชาชนมีรายได้พึ่งพาตนเองได้อย่างยั่งยืน อีกทั้งเป็นการน้อมนําศาสตร์พระราชามาใช้ในการบริหารจัดการน้ําและพัฒนาพื้นที่การเกษตรแบบผสมผสาน ซึ่งสอดคล้องกับภูมิสังคมอย่างแท้จริง
.................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กอู๋” ปล่อยคาราวานคลินิกช่าง เช็ครถฟรี! ช่วงปีใหม่ 77 จุดทั่วไทย
วันพฤหัสบดีที่ 28 ธันวาคม 2560
“บิ๊กอู๋” ปล่อยคาราวานคลินิกช่าง เช็ครถฟรี! ช่วงปีใหม่ 77 จุดทั่วไทย
ก.แรงงาน จัดโครงการคลินิกช่าง ร่วมรณรงค์ป้องกันและลดอุบัติเหตุทางถนนช่วงเทศกาลปีใหม่ 2561 บริการตรวจเช็คสภาพรถยนต์ จักรยานยนต์ และส่วนประกอบความพร้อมของรถ ระหว่างวันที่ 29 ธ.ค.60 -4 ม.ค.61
ก.แรงงาน จัดโครงการคลินิกช่าง ร่วมรณรงค์ป้องกันและลดอุบัติเหตุทางถนนช่วงเทศกาลปีใหม่ 2561 บริการตรวจเช็คสภาพรถยนต์ จักรยานยนต์ และส่วนประกอบความพร้อมของรถ ระหว่างวันที่ 29 ธ.ค.60 -4 ม.ค.61 ณ เส้นทางสายหลักและสายรองที่มีการจราจรคับคั่ง และนักท่องเที่ยวสัญจรเป็นจํานวนมาก รวมทั้งจุดบริการที่จังหวัดกําหนดรวม 77 จุดทั่วประเทศ ฟรี!
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดโครงการคลินิกช่าง กรมพัฒนาฝีมือแรงงาน ร่วมรณรงค์ป้องกันและลดอุบัติเหตุทางถนนช่วงเทศกาลปีใหม่ประจําปี 2561 (Kick Off)” ณ บริเวณสถานีบริการน้ํามันปตท. สาขาเพื่อสวัสดิการ ร.1 รอ. ถนนวิภาวดีรังสิต โดยกล่าวว่า ตามที่รัฐบาลกําหนดให้แต่ละกระทรวงได้มอบของขวัญปีใหม่ให้แก่ประชาชนนั้น โครงการคลินิกช่าง บริการตรวจเช็คสภาพรถฟรีทั่วประเทศ เป็น 1 ในของขวัญ 9 ชิ้นของกระทรวงแรงงาน โดยจะให้บริการตรวจเช็คสภาพรถ ลมยาง น้ํากลั่น เบรก คลัตช์ ระบบไฟฟ้า เปลี่ยนถ่ายน้ํามันเครื่อง หลอดไฟสัญญาณ และส่วนประกอบอื่นๆ รวมทั้งให้บริการสอบถามข้อมูลเส้นทางการเดินทาง บริการอาหารว่างและเครื่องดื่มให้แก่ประชาชนที่เดินทางเป็นจํานวนมากในช่วงเทศกาลปีใหม่ ณ เส้นทางสายหลักและสายรองที่มีการจราจรคับคั่ง และนักท่องเที่ยวสัญจรเป็นจํานวนมาก รวมทั้งจุดบริการที่จังหวัดกําหนดรวม 77 จุดทั่วประเทศ โดยเริ่มให้บริการตั้งแต่วันที่ 29 ธ.ค.60 - 4 ม.ค.61 เพื่อให้ประชาชนเดินทางสะดวกปลอดภัย
พล.ต.อ.อดุลย์ฯ กล่าวต่อว่า สาเหตุการเกิดอุบัติเหตุบนท้องถนนส่วนใหญ่มาจากปัจจัยสําคัญ อาทิความพร้อมของคนขับต้องไม่ดื่มสุราและพักผ่อนให้เพียงพอ ความพร้อมของสภาพรถยนต์ สภาพแวดล้อมของถนน เป็นต้น วันนี้กระทรวงแรงงานได้มอบความสุขให้พี่น้องแรงงานและประชาชนทั่วไปที่จะเดินทางในช่วงเทศกาลด้วยความสะดวกและปลอดภัย ซึ่งโครงการคลินิกช่างเป็นนโยบายที่ได้มอบให้ประชาชนเป็นของขวัญปีใหม่ ทั้งนี้ ได้บูรณาการทํางานร่วมกันตามแนวทางประชารัฐกับหลายหน่วยงาน อาทิ ทหาร ตํารวจ กระทรวงมหาดไทย กรุงเทพมหานคร บริษัท ปตท.จํากัด (มหาชน) เป็นต้น รมว.แรงงาน ยังได้เน้นย้ําให้ประชาชนที่จะเดินทางในช่วงเทศกาลขับขี่รถด้วยความระมัดระวัง เคารพกฎจราจร และตรวจเช็คสภาพรถยนต์และจักรยานยนต์ให้มีความพร้อมก่อนออกเดินทางเพื่อความปลอดภัยอีกด้วย
-------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
ปริยรณ พรหมสาขา ณ สกลนคร – ภาพ/
28 ธันวาคม 2560
รัฐบาลไทย-ข่าวทำเนียบรัฐบาล-‘จรินทร์’ปลัดแรงงาน เผย ซื่อสัตย์สุจริตตั้งใจทำงาน  ย้ำ คนไทยต้องมีงานทำอย่างมีศักดิ์ศรี
วันจันทร์ที่ 2 ตุลาคม 2560
‘จรินทร์’ปลัดแรงงาน เผย ซื่อสัตย์สุจริตตั้งใจทํางาน  ย้ํา คนไทยต้องมีงานทําอย่างมีศักดิ์ศรี
‘ปลัดแรงงาน’ ต้อนรับผู้บริหาร ขรก. และ จนท. ก.แรงงาน ที่เข้าพบแสดงความยินดี เผย มุ่งมั่นตั้งใจทํางานด้วยความซื่อสัตย์สุจริต ย้ํา คนไทยทุกคนต้องมีงานทําอย่างมีศักดิ์ศรี กํากับดูแลต่างด้าว
อย่างมีระบบ
‘ปลัดแรงงาน’ ต้อนรับผู้บริหาร ขรก. และ จนท. ก.แรงงาน ที่เข้าพบแสดงความยินดี เผย มุ่งมั่นตั้งใจทํางานด้วยความซื่อสัตย์สุจริต ย้ํา คนไทยทุกคนต้องมีงานทําอย่างมีศักดิ์ศรี กํากับดูแลต่างด้าวอย่างมีระบบ พร้อมปรับทิศทางการทํางานให้เข้าถึงความต้องการของแรงงานนอกระบบอย่างแท้จริง
นายจรินทร์ จักกะพาก ปลัดกระทรวงแรงงาน กล่าวกับคณะผู้บริหาร ข้าราชการ และเจ้าหน้าที่ของหน่วยงานในสังกัดกระทรวงแรงงาน เนื่องในโอกาสเข้ารับตําแหน่งปลัดกระทรวงแรงงานจากคณะผู้บริหารว่า การมารับตําแหน่งปลัดกระทรวงแรงงานมีความมุ่งมั่น ตั้งใจทํางานด้วยความซื่อสัตย์สุจริต ขอให้ทุกคนทํางานในหน้าที่อย่างเต็มที่ ร่วมปรึกษาหารือ ร่วมคิดและก้าวไปพร้อมกัน หากพบปัญหาก็แก้ไขไปด้วยกัน การเป็นผู้บริหารจะต้องมีความอดทนสูง มีความรับผิดชอบสูง และมีคุณธรรมสูงกว่าคนอื่น รวมทั้งเคร่งครัดกับตนเอง แต่ขณะเดียวกันก็ผ่อนปรนกับคนอื่น ทุกวันนี้โลกเปลี่ยนแปลงไปเร็ว เราก็จะต้องปรับตัวเพื่อให้ทันกับการเปลี่ยนแปลงของโลกได้อย่างเหมาะสม โดยไม่ทําให้ตัวเราเองด้อยคุณค่าของความเป็นมนุษย์
ปลัดกระทรวงแรงงาน กล่าวต่อว่า กระทรวงแรงงาน มีหน้าที่ทําให้คนไทยทุกคนต้องมีงานทํา และมีงานทําอย่างมีศักดิ์ศรี ต้องอาศัยเครือข่ายร่วมกันทํางาน อาทิ กระทรวงศึกษาธิการ กระทรวงการพัฒนาสังคมและความมั่นคงของมนุษย์ รวมทั้งภาคเอกชน องค์กรพัฒนาเอกชน และพี่น้องประชาชน ตลอดจนให้สอดคล้องกับแนวทางของ พล.อ.ศิริชัย ดิษฐกุล รัฐมนตรีว่าการกระทรวงแรงงาน ที่เน้นสร้างการรับรู้ในสิ่งที่กระทรวงแรงงานได้ดําเนินการไปแล้วในทุกด้าน ส่วนการกํากับดูแลแรงงานต่างด้าวนั้นจะต้องวางแผนบริหารจัดการให้แรงงานต่างด้าวอย่างเป็นระบบคํานึงถึงด้วยศักดิ์ศรีความเป็นมนุษย์ ในส่วนของแรงงานนอกระบบที่มีอยู่กว่า 20 ล้านคน ทั้งแรงงานภาคเกษตร ผู้ประกอบอาชีพอิสระ เราจะต้องรู้ความต้องการที่แท้จริงของกลุ่มแรงงานเหล่านี้ เพื่อนํามากําหนดปรับทิศทางการทํางานอย่างเหมาะสมให้ประสบความสําเร็จต่อไป
--------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
2 ตุลาคม 2560
รัฐบาลไทย-ข่าวทำเนียบรัฐบาล-กรมอนามัย แนะงดหอมแก้มเด็ก – เลือกหน้ากากเหมาะกับวัย ลดแพร่กระจายโควิด - 19 [กระทรวงสาธารณสุข]
วันศุกร์ที่ 17 เมษายน 2563
กรมอนามัย แนะงดหอมแก้มเด็ก – เลือกหน้ากากเหมาะกับวัย ลดแพร่กระจายโควิด - 19 [กระทรวงสาธารณสุข]
กรมอนามัย แนะงดหอมแก้มเด็ก – เลือกหน้ากากเหมาะกับวัย ลดแพร่กระจายโควิด - 19
แพทย์หญิงพรรณพิมล วิปุลากร อธิบดีกรมอนามัย กล่าวว่า ในช่วงการแพร่ระบาดของเชื้อโควิด-19 นอกจากกลุ่มผู้สูงอายุ กลุ่มหญิงตั้งครรภ์ และหญิงหลังคลอดแล้ว ทารกแรกเกิดและเด็กเล็ก ถือเป็นอีกกลุ่มเสี่ยงที่ต้องให้ความสําคัญในการป้องกันเป็นพิเศษ โดยเฉพาะพ่อแม่หรือผู้เลี้ยงเด็ก ควรสร้างสุขอนามัยที่ดีด้วยการล้างมือด้วยสบู่และน้ํา หรือเจลแอลกอฮอล์ก่อนสัมผัสทารก และสวมหน้ากากเสมอ หากผู้เลี้ยงเด็กมีอาการไม่สบาย โดยเฉพาะมีอาการทางระบบหายใจ มีไข้ ไอ จาม งดเข้าใกล้ทารกเด็ดขาด สิ่งสําคัญ คือไม่ควรนําทารกแรกเกิดออกนอกบ้าน ยกเว้นการพาไปฉีดวัคซีนตามกําหนด หรือไปพบแพทย์เมื่อมีอาการป่วยโดยแนะนําให้อุ้มแนบกับอกหรือนําเด็กใส่รถเข็นที่มีผ้าคลุมปิด เว้นระยะห่างจากผู้อื่นในระยะ 2 เมตรอย่างเคร่งครัด และให้งดการหอมแก้มเด็กและใกล้ชิดเด็กมากเกินไปเพราะละอองฝอยของ
“ทั้งนี้ ควรเลือกสวมหน้ากากป้องกันให้กับเด็กที่เหมาะสมตามช่วงอายุเมื่อจําเป็นต้องออกนอกบ้าน ดังนี้ 1) เด็กทารกแรกเกิด-1 ปี พ่อแม่ไม่ควรสวมหน้ากากให้ เพราะเด็กเล็กระบบการหายใจยังไม่แข็งแรงพอ เสี่ยงภาวะคาร์บอนไดออกไซด์คั่งได้ เนื่องจากทารกแรกเกิดหายใจทางจมูกเป็นหลัก ยังไม่มีความสามารถในการหายใจชดเชยด้วยการอ้าปากหายใจได้ เมื่อมีการขาดอากาศ หรือออกซิเจนจะมีโอกาสเกิดการสะสมของก๊าซคาร์บอนไดออกไซด์ เกิดอันตรายต่อระบบประสาทของทารกได้ และในกรณีการใช้วัสดุพลาสติกบังหน้าทารก ความคมของพลาสติกอาจทําให้บาดใบหน้า และดวงตาของทารกได้ 2) เด็กอายุ 1-2 ปี เด็กบางคนสามารถถอดหน้ากากเองได้เมื่อรู้สึกอึดอัด หากจําเป็นต้องใส่หน้ากาก ควรใช้ด้วยความระมัดระวัง และใส่เพียงระยะเวลาสั้นที่สุด และ 3) เด็กอายุมากกว่า 2 ปี สวมใส่หน้ากากได้ เพราะสามารถถอดหน้ากากออกได้เมื่อรู้สึกอึดอัด ยกเว้นเด็กที่มีกล้ามเนื้ออ่อนแรง หรือเด็กที่มีความบกพร่องทางสมอง พ่อแม่ควรให้ ความระมัดระวังเป็นพิเศษ นอกจากนี้ พ่อแม่ควรเน้นการล้างมือบ่อยๆ ให้กับลูกเพราะเด็กมักจะหยิบเล่นของอยู่ตลอดเวลา อาจทําให้มือสัมผัสกับเชื้อโรคได้ และเน้นการทําความสะอาดบริเวณที่เด็กเล็กเล่นของเล่น” อธิบดีกรมอนามัย กล่าว
รัฐบาลไทย-ข่าวทำเนียบรัฐบาล-กสร. ชวนนายจ้างสร้างภูมิคุ้มกันต้านยาเสพติดให้ลูกจ้าง
วันอังคารที่ 23 มกราคม 2561
กสร. ชวนนายจ้างสร้างภูมิคุ้มกันต้านยาเสพติดให้ลูกจ้าง
กสร. ชวนนายจ้างร่วมป้องกันและแก้ไขปัญหายาเสพติดในกลุ่มผู้ใช้แรงงาน เผยที่ผ่านมามีสถานประกอบกิจการร่วมกิจกรรมแล้วกว่า 5 หมื่นแห่ง ตั้งเป้าปี 61 สถานประกอบกอบกิจร่วมขับเคลื่อนอีก 2,350 แห่ง ครอบคลุมลูกจ้าง 1.2 ล้านคน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน(กสร.) เปิดเผยว่า ปัญหายาเสพติดเป็นปัญหาสําคัญของประเทศ ซึ่งทุกภาคส่วนจะต้องร่วมมือกันในการแก้ไข ในส่วนของผู้ใช้แรงงาน
กสร.ได้ดําเนินการป้องกันและแก้ไขปัญหาดังกล่าว ภายใต้แผนประชารัฐร่วมใจ ป้องกันภัยยาเสพติด สร้างความร่วมมือกับนายจ้าง เจ้าของสถานประกอบการ และภาคส่วนที่เกี่ยวข้องผ่านการสร้างระบบการจัดการป้องกันและแก้ไขปัญหายาเสพติดอย่างต่อเนื่อง โดยส่งเสริมให้สถานประกอบกิจการขนาดเล็กที่มีลูกจ้างตั้งแต่ 1-49 คน เข้าร่วมกิจกรรมโครงการสีขาวโดยปฏิบัติตามหลักเกณฑ์ที่กําหนด เช่น มีนโยบายในการป้องกันและแก้ไขปัญหายาเสพติด มีกิจกรรมให้ความรู้ และกิจกรรมรณรงค์ต่อต้านยาเสพติด เป็นต้น ซึ่งได้ดําเนินการมาตั้งแต่ปี 2544 ปัจจุบันมีสถานประกอบกิจการผ่านการประเมินตามข้อกําหนดแล้วจํานวน 48,217 แห่ง ลูกจ้างได้รับภูมิคุ้มกันจํานวน 4,660,348 คน ในส่วนของสถานประกอบกิจการที่มีลูกจ้างตั้งแต่ 50 คนขึ้นไปหรือสถานประกอบกิจการที่มีความพร้อม ได้ส่งเสริมให้เข้าสู่ระบบมาตรฐานการป้องกันและแก้ไขปัญหายาเสพติดในสถานประกอบกิจการ(มยส.) ซึ่งมีข้อกําหนดและตัวชี้วัดในการประเมินระบบการป้องกันและแก้ไขปัญหายาเสพติดที่ชัดเจนมาขึ้น เช่น มีการจัดตั้งคณะทํางาน มาตรการการเฝ้าระวัง และช่วยเหลือบําบัดรักษา เป็นต้น ผลจากการดําเนินการตั้งแต่ปี 2556 จนถึงปัจจุบันมีสถานประกอบกิจการผ่านการรับรองมยส.แล้ว 6,249 แห่ง ลูกจ้างได้รับภูมิคุ้มกันยาเสพติดจํานวน 1,251,815 คน สําหรับปีงบประมาณ 2561 มีเป้าหมายส่งเสริมรณรงค์ให้ความรู้เรื่องยาเสพติดให้กับผู้ใช้แรงงาน และส่งเสริมให้สถานประกอบกิจการเข้าร่วมโครงการสีขาวอีก 2,000 แห่ง รวมทั้งเข้าสู่ระบบมาตรฐานการป้องกันและแก้ไขปัญหายาเสพติดในสถานประกอบกิจการ(มยส.) อีก 350 แห่ง ครอบคลุมลูกจ้าง 1,200,000 คน
อธิบดีกรมสวัสดิการและคุ้มครองแรงงาน กล่าวเพิ่มเติมว่า จึงขอความร่วมมือนายจ้างเจ้าของสถานประกอบกิจการเข้าร่วมโครงการโรงงานสีขาว ซึ่งเหมาะสําหรับขนาดเล็กที่มีลูกจ้าง 1 ถึง 49 คน ในส่วนสถานประกอบกิจการที่มีความพร้อมด้านบุคลากร ขอให้จัดทําระบบ มยส.เพื่อแสดงถึงความรับผิดชอบต่อสังคมและเป็นการรวมพลังทําความดีเพื่อขจัดสิ้นปัญหายาเสพติดและนําความสงบสุขคืนสู่สังคมไทย ผู้สนใจติดต่อได้ที่กองสวัสดิการแรงงาน กรมสวัสดิการและคุ้มครองแรงงาน โทรศัพท์
0 2245 0080 หรือที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทั่วประเทศ
รัฐบาลไทย-ข่าวทำเนียบรัฐบาล-รมว.แรงงาน สั่งเร่งช่วยลูกจ้างโรงงานถุงมือยาง จ.สงขลา
วันอังคารที่ 4 ธันวาคม 2561
รมว.แรงงาน สั่งเร่งช่วยลูกจ้างโรงงานถุงมือยาง จ.สงขลา
รัฐมนตรีว่าการกระทรวงแรงงาน สั่งหน่วยงานในสังกัดเร่งช่วยเหลือลูกจ้างโรงงานผลิตถุงมือยาง จังหวัดสงขลาที่ถูกเลิกจ้าง พร้อมนัดลูกจ้างยื่นคําร้องและชี้แจงสิทธิประโยชน์ตามกฎหมายกรณีถูกเลิกจ้าง 6 ธันวาคมนี้
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยถึงการให้ความช่วยเหลือลูกจ้าง จํานวน 500 คน ของบริษัท เฮลตี้ โกล์ฟ จํากัด ประกอบกิจการผลิตถุงมือยาง จังหวัดสงขลา ที่ประสบปัญหาการขาดสภาพคล่องจนเป็นเหตุให้ต้องหยุดกิจการว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน มีความห่วงใยในเรื่องดังกล่าวได้สั่งการให้ทุกหน่วยงานในสังกัดกระทรวงแรงงานช่วยเหลือลูกจ้างกลุ่มนี้โดยเร็ว โดยในส่วนของกสร.ดําเนินการประสานกับลูกจ้างเพื่อนําเอกสารหลักฐานมาใช้ประกอบการยื่นคําร้องต่อพนักงานตรวจแรงงาน สํานักงานสวัสดิการและคุ้มครองแรงงานจังหวัดสงขลา เพื่อเรียกร้องค่าชดเชย และสิทธิประโยชน์อื่นๆ ตามกฎหมายคุ้มครองแรงงานจากนายจ้าง ในวันที่ 6 ธันวาคม 2561 ณ ห้องประชุมเทศบาล ต.พะตง อ.หาดใหญ่ จ.สงขลา
อธิบดีกสร. กล่าวต่อว่า ทั้งนี้สํานักงานสวัสดิการและคุ้มครองแรงงานจังหวัดสงขลา จะร่วมกับหน่วยงานในสังกัดกระทรวงแรงงาน ได้แก่ สํานักงานประกันสังคมจังหวัดสงขลา สํานักงานจัดหางานจังหวัดสงขลา และสถาบันพัฒนาฝีมือแรงงาน 12 จังหวัดสงขลา ร่วมให้บริการเพื่อดูแลสิทธิทางประกันสังคม ประสานหาตําแหน่งงานรองรับผู้ที่ถูกเลิกจ้าง และพัฒนาทักษะฝีมือกรณีที่ลูกจ้างประสงค์เปลี่ยนอาชีพ เพื่อเยียวยาและบรรเทา ความเดือดร้อนแก่ลูกจ้างในวันดังกล่าวด้วย
รัฐบาลไทย-ข่าวทำเนียบรัฐบาล-ไทยเป็นเจ้าภาพจัดประชุมสมาคมสวนสัตว์และพิพิธภัณฑ์สัตว์น้ำโลก (World Association of Zoos and Aquariums : WAZA) ครั้งที่ 73
วันจันทร์ที่ 22 ตุลาคม 2561
ไทยเป็นเจ้าภาพจัดประชุมสมาคมสวนสัตว์และพิพิธภัณฑ์สัตว์น้ําโลก (World Association of Zoos and Aquariums : WAZA) ครั้งที่ 73
กระทรวงทรัพยากรธรรมชาติและสิ่งแวดล้อม โดย องค์การสวนสัตว์ ได้รับเกียรติให้เป็นเจ้าภาพจัดการประชุมสมาคมสวนสัตว์และพิพิธภัณฑ์สัตว์น้ําโลก (World Association of Zoos and Aquariums : WAZA) ครั้งที่ 73 จัดขึ้นระหว่างวันที่ 22-25 ตุลาคม 2561
ไทยเป็นเจ้าภาพจัดประชุมสมาคมสวนสัตว์และพิพิธภัณฑ์สัตว์น้ําโลก (World Association of Zoos and Aquariums : WAZA) ครั้งที่ 73
กระทรวงทรัพยากรธรรมชาติและสิ่งแวดล้อม โดย องค์การสวนสัตว์ ได้รับเกียรติให้เป็นเจ้าภาพจัดการประชุมสมาคมสวนสัตว์และพิพิธภัณฑ์สัตว์น้ําโลก (World Association of Zoos and Aquariums : WAZA) ครั้งที่ 73 จัดขึ้นระหว่างวันที่ 22-25 ตุลาคม 2561
วันนี้ (22 ตุลาคม 2561)รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอกสุรศักดิ์ กาญจนรัตน์)ให้เกียรติเป็นประธานกล่าวเปิดการประชุมระหว่างประเทศและประชุมใหญ่สามัญประจําปีของสมาคมสวนสัตว์และและพิพิธภัณฑ์สัตว์น้ําโลก (World Association of Zoos and Aquariums: WAZA) ครั้งที่ 73 ณ แกรนด์ฮอลล์ โรงแรมอวานีริเวอร์ไซด์ จัดขึ้นในหัวข้อ "Wild atHeart" เพื่อการนําเสนอเกี่ยวกับความร่วมมือในการอนุรักษ์สัตว์ทั้งภายในและภายนอกถิ่นอาศัยของประเทศไทยและสมาชิกที่อยู่ในภูมิภาค และการจัดการสวนสัตว์และพิพิธภัณฑ์สัตว์น้ําให้เป็นไปตามมาตรฐานสากลและหลักสวัสดิภาพสัตว์โดยจะมีผู้เชี่ยวชาญด้านการอนุรักษ์พันธุ์สัตว์และสิ่งแวดล้อมมาจากหลากหลายประเทศ ซึ่งจะเป็นการแบ่งปันความรู้ ประสบการณ์และนวัตกรรมทางด้านการบริหารจัดการสวนสัตว์ให้มีประสิทธิภาพ
สําหรับการประชุมระหว่างประเทศและประชุมใหญ่สามัญประจําปีของสมาคมสวนสัตว์และและพิพิธภัณฑ์สัตว์น้ําโลก (World Association of Zoos and Aquariums: WAZA) ครั้งที่ 73 นี้ ประเทศไทย โดย องค์การสวนสัตว์ ได้รับเกียรติเป็นครั้งแรกในการเป็นเจ้าภาพจัดการประชุมนี้ขึ้นนับว่าเป็นประโยชน์อย่างยิ่ง เพราะจะเป็นเวทีสําหรับองค์การสวนสัตว์ได้แลกเปลี่ยนเรียนรู้เทคโนโลยี ตลอดจนองค์ความรู้ในด้านการบริการจัดการสวนสัตว์ในระดับสากล เพิ่มโอกาสในการพัฒนาบุคลากรขององค์การ และเป็นโอกาสให้ผู้เข้าร่วมประชุมที่มาจากที่ต่างๆ ทั่วโลก ได้สัมผัสและร่วมกิจกรรมด้านอื่นๆ ในประเทศไทยอันจะส่งผลต่อภาพลักษณ์ของประเทศและประโยชน์ด้านต่างๆ ต่อหน่วยงานภาครัฐ ด้านการศึกษา และทางด้านเศรษฐกิจ ตลอดจนเป็นการส่งเสริมการท่องเที่ยวและนํารายได้เข้าประเทศไทยอีกทางหนึ่ง
อนึ่งองค์การสวนสัตว์ได้เข้าร่วมเป็นสมาชิกองค์กรระดับสากล อาทิ สมาคมสวนสัตว์และพิพิธภัณฑ์สัตว์น้ําโลก (World Association of Zoos and Aquarium : WAZA) วัตถุประสงค์เพื่อสร้างแนวทางร่วมกันในการแก้ไขปัญหา แบ่งปันข้อมูล โดยมีเป้าหมายเพื่อการอนุรักษ์สัตว์ ชนิดพันธุ์ และถิ่นที่อยู่อาศัยอย่างยั่งยืน เพื่อสร้างมาตรฐานและความเป็นเลิศในการจัดการสวนสัตว์และพิพิธภัณฑ์สัตว์น้ําทั่วโลก
รัฐบาลไทย-ข่าวทำเนียบรัฐบาล-พล.อ.ประวิตร’ กำชับหน่วยงานพื้นที่ติดชายแดน ทำงานตรงไปตรงมา ยึดผลประโยชน์ชาติเป็นที่ตั้ง และต้องไม่ละเลยความเดือดร้อนของประชาชน
วันพุธที่ 12 ธันวาคม 2561
พล.อ.ประวิตร’ กําชับหน่วยงานพื้นที่ติดชายแดน ทํางานตรงไปตรงมา ยึดผลประโยชน์ชาติเป็นที่ตั้ง และต้องไม่ละเลยความเดือดร้อนของประชาชน
เมื่อ 12 ธ.ค. 61
พลเอก ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปตรวจราชการในพื้นที่ภาคอีสานตอนบน
เมื่อ 12 ธ.ค. 61
พลเอก ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปตรวจราชการในพื้นที่ภาคอีสานตอนบน โดยร่วมรับฟังการบรรยายสรุปสถานการณ์ในพื้นที่ จากส่วนราชการต่างๆ ณ ศาลากลาง จว.หนองคาย โดยสรุปภาพรวมพื้นที่ชายแดน ไทย - ลาว พบสถานการณ์ยาเสพติดในพื้นที่มีความรุนแรงสูงขึ้นต่อเนื่อง ทั้งแหล่งผลิตนอกประเทศ เส้นทางลําเลียงและพื้นที่พักคอยรวมทั้งมีการสร้างและขยายเครือข่ายในต่างประเทศมากขึ้น ขณะเดียวกันยังคงมีการลักลอบตัดไม้ การจารกรรมรถยนต์และนําสินค้าผ่านแดน ซึ่งกระทบต่อความมั่นคงและผลประโยชน์ชาติ
พล.อ.ประวิตร’ ได้มอบเป็นนโยบายกับทุกส่วนราชการในพื้นที่ ขอให้ความสําคัญกับการทําหน้าที่ด้วยจิตวิญญาณในการปกป้องและธํารงรักษาไว้ ซึ่งสถาบันหลักชาติ ศาสนา และพระมหากษัตริย์ ควบคู่กับ การเร่งแก้ปัญหาที่เป็นเงื่อนไขความเหลื่อมล้ําและความเดือดร้อนของประชาชนในพื้นที่ โดยเฉพาะกลุ่มเกษตรกรและผู้มีรายได้น้อย ให้เร่งคลี่คลายปัญหาหนี้นอกระบบที่สั่งสมมานานและเร่งขับเคลื่อนกลไกระดับจังหวัด อําเภอ สนับสนุนเสริมสร้างพัฒนาทักษะอาชีพของประชาชนในพื้นที่ ให้สามารถยืนเข้มแข็งด้วยตนเองอย่างเป็นรูปธรรม โดยจําเป็นต้องอาศัยความเข้าใจและความร่วมมือกัน
พร้อมทั้งย้ําถึง การทํางานร่วมกันของทุกส่วนราชการในพื้นที่จังหวัดติดชายแดน จําเป็นต้องหารือกันอย่างรอบคอบ ในทุกกิจกรรมที่อาจจะมีผลกระทบต่อข้อตกลงระหว่างประเทศ หรือ กระทบต่อความมั่นคงตามแนวชายแดน โดยให้ดําเนินการอย่างตรงไป ตรงมา ยึดผลประโยชน์ของชาติเป็นที่ตั้ง โดยเน้นให้ความสําคัญกับ การแก้ปัญหาการลักลอบนําเข้าสินค้าเกษตรผ่านแดน ที่กระทบต่อราคาพืชผลการเกษตรในพื้นที่ , การแก้ปัญหาแรงงานต่างด้าว ที่นํามาซึ่งปัญหาการค้ามนุษย์ รวมทั้งนโยบายสําคัญของรัฐบาล ที่ต้องการขับเคลื่อนอย่างต่อเนื่อง ทั้งการจัดระเบียบสังคม, แก้ปัญหาผู้มีอิทธิพล โดยเฉพาะกลุ่มค้าอาวุธสงคราม มือปืนรับจ้าง ที่เป็นสาเหตุของความรุนแรง และการแก้ปัญหายาเสพติด ที่ต้องทําอย่างจริงจังและครบวงจร ทั้งการสกัดกั้น การป้องกันและการปราบปรามผู้ผลิต ผู้ค้า รวมทั้งการบําบัดฟื้นฟูผู้เสพ
ทั้งนี้ ได้กําชับ ผู้นําและเจ้าหน้าที่รัฐทุกระดับในพื้นที่ ให้ทําหน้าที่เป็นที่พึ่งให้กับประชาชนในทุกโอกาส ต้องไม่เรียกรับผลประโยชน์ หรือ ทําตัวเป็นผู้มีอิทธิพลแสวงประโยชน์ จากการปฏิบัติหน้าที่ โดยเด็ดขาด และต้องระมัดระวัง ไม่ให้บุคคลแอบอ้างหาประโยชน์ในทางที่ผิด พร้อมทั้งขอให้ ร่วมกันสร้างความเข้าใจกับประชาชนใน “สัญญาประชาคม” ที่ร่วมกันจัดทําขึ้น เพื่อร่วมกันดํารงรักษาบรรยากาศความรัก ความเข้าใจเป็นหนึ่งเดียวกัน ก่อนการเลือกตั้งทั่วไปที่จะมีขึ้น
รัฐบาลไทย-ข่าวทำเนียบรัฐบาล-มท. ร่วมกับ สธ. นำเสนอนิทรรศการการพัฒนาคุณภาพชีวิตระดับพื้นที่ (พชอ./พชข.) แก่ ครม. หวังสร้างวัฒนธรรม “คนไทยใส่ใจดูแลกัน”
วันอังคารที่ 3 กรกฎาคม 2561
มท. ร่วมกับ สธ. นําเสนอนิทรรศการการพัฒนาคุณภาพชีวิตระดับพื้นที่ (พชอ./พชข.) แก่ ครม. หวังสร้างวัฒนธรรม “คนไทยใส่ใจดูแลกัน”
มท. ร่วมกับ สธ. นําเสนอนิทรรศการการพัฒนาคุณภาพชีวิตระดับพื้นที่ (พชอ./พชข.) แก่ ครม.
หวังสร้างวัฒนธรรม “คนไทยใส่ใจดูแลกัน”
วันนี้ (3 ก.ค. 2561) เวลา 07.00 น. ที่ตึกบัญชาการ 1 ทําเนียบรัฐบาล กระทรวงมหาดไทย ร่วมกับ กระทรวงสาธารณสุข จังหวัดศรีสะเกษ และ กรุงเทพมหานคร จัดนิทรรศการการพัฒนาคุณภาพชีวิตระดับพื้นที่ เพื่อเป็นการประชาสัมพันธ์การดําเนินงานการพัฒนาคุณภาพชีวิตระดับพื้นที่ ทั้งในส่วนภูมิภาค และในพื้นที่กรุงเทพมหานคร เพื่อนําเสนอแก่นายกรัฐมนตรี และคณะรัฐมนตรี ตลอดจนสื่อมวลชน ได้รับทราบถึงความคืบหน้าของการดําเนินงานตามนโยบายดังกล่าว
นายบุญธรรม เลิศสุขีเกษม รองปลัดกระทรวงมหาดไทย เปิดเผยว่าตามที่กระทรวงมหาดไทย และ กระทรวงสาธารณสุข ได้ร่วมกันดําเนินการพัฒนาคณะกรรมการพัฒนาคุณภาพชีวิตระดับอําเภอ (พชอ.) และ คณะกรรมการพัฒนาคุณภาพชีวิตระดับเขต (พชข.) เพื่อสนับสนุนการพัฒนาคุณภาพชีวิตและสุขภาพประชาชน ตามแนวคิดพื้นที่เป็นฐาน โดยมีประชาชนเป็นศูนย์กลางตามแนวทางประชารัฐ ซึ่งคณะกรรมการนโยบายพัฒนาคุณภาพชีวิตระดับพื้นที่ จะประกอบด้วยหลายหน่วยงานที่เกี่ยวข้องร่วมกันเป็นคณะกรรมการ เพื่อให้การดําเนินงานเป็นไปตามเจตนารมณ์ของระเบียบสํานักนายกรัฐมนตรีว่าด้วยการพัฒนาคุณภาพชีวิตระดับพื้นที่ พ.ศ.2561 ที่ได้กําหนดบทบาทของคณะกรรมการฯ ในการสร้างการมีส่วนร่วมของทุกภาคส่วนและมีการบูรณาการร่วมกันในการพัฒนาคุณภาพชีวิตและสุขภาพของประชาชน ทั้งองค์การภาครัฐ ภาคเอกชน และภาคประชาชน เพื่อสร้างสังคมที่เกื้อกูลและแบ่งปัน ก่อให้เกิดวัฒนธรรม“คนไทยใส่ใจดูแลกัน”
สําหรับความก้าวหน้าของการดําเนินงานของคณะกรรมการพัฒนาคุณภาพชีวิตระดับอําเภอ (พชอ.) ซึ่งดําเนินการโดยสํานักงานปลัดกระทรวงสาธารณสุข และกรมการปกครอง และ การดําเนินงานของคณะกรรมการพัฒนาคุณภาพชีวิตระดับเขต (พชข.) ดําเนินการโดยกรุงเทพมหานคร ซึ่งขณะนี้ในส่วนของอําเภอ ได้มีการแต่งตั้งคณะกรรมการฯ (พชอ.) ครบทั้ง 878 อําเภอแล้ว และในด้านของกระทรวงสาธารณสุข ได้มีการพัฒนาทีมเลขานุการ และจัดเวทีแลกเปลี่ยนเรียนรู้ รวมทั้งจัดทําคู่มือแนวทางการขับเคลื่อนงานให้แก่ผู้ปฏิบัติในทุกอําเภอ เพื่อให้การขับเคลื่อนงานเกิดเป็นรูปธรรม และเกิดประโยชน์สูงสุดแก่พี่น้องประชาชน และในส่วนของกรุงเทพมหานคร (พชข.) ได้มีการเตรียมพร้อมของคณะกรรมการฯ เช่น การจัดสัมมนาและศึกษาดูงาน รวมทั้งจัดเวทีเสวนาในเรื่องดังกล่าวให้แก่คณะกรรมการฯ เรียบร้อยแล้ว ซึ่งการนําเสนอนิทรรศการการพัฒนาคุณภาพชีวิตระดับพื้นที่ในครั้งนี้ ได้มีการคัดเลือกพื้นที่ดําเนินการเพื่อเป็นต้นแบบการพัฒนาคุณภาพชีวิตระดับอําเภอ (พชอ.) ได้แก่อําเภอกันทรลักษณ์ และอําเภอขุนหาญ ในพื้นที่จังหวัดศรีสะเกษ และในกรุงเทพมหานคร พื้นที่ที่คัดเลือกเพื่อเป็นต้นแบบการพัฒนาคุณภาพชีวิตระดับเขต (พชข.) ได้แก่ เขตหนองแขม เพื่อมานําเสนอความสําเร็จในการดําเนินงานตามนโยบายดังกล่าว